wannaphong/clean_thaiwikipedia huggingface dataset:
# วงศ์งูพิษเขี้ยวหลัง
วงศ์งูเขี้ยวหลัง  เป็นวงศ์ของงูวงศ์หนึ่ง ใช้ชื่อวิทยาศาสตร์ว่า Colubridae นับเป็นวงศ์ของงูที่มีปริมาณสมาชิกในวงศ์มากที่สุด ด้วยมีมากมายถึง 249 สกุล และมีทั้งหมดในปัจจุบัน (ค.ศ. 2014) 1,938 ชนิดหน้า 134-137, Colubridae Station โดย Chelonian. "Exotic Pets". นิตยสาร Aquarium Biz ฉบับที่ 46 ปีที่ 4: เมษายน 2013 โดยใช้ชื่อวงศ์ว่า Colubridae
ฟอสซิลชนิดแรกสุดของวงศ์นี้สืบไปถึงสมียอีโอซีนตอนปลาย ส่วนต้นกำเนิดก่อนหน้ายังคงอยู่ในข้อสงสัย งูวงศ์งูเขี้ยวหลังพบได้ในทุกทวีป ยกเว้นทวีปแอนตาร์กติกา

คำว่า "Colubridae" ที่ใช้เป็นชื่อวงศ์นั้น มาจากภาษาละตินว่า "coluber" แปลว่า "งู" 

 รายละเอียด 
รูปร่างโดยรวมของงูในวงศ์นี้คือ กระดูกพรีแมคซิลลาไม่มีฟัน กระดูกแมคซิลลาเรียงตัวตามยาวและมีฟันชนิดที่ต่างกันไป แบ่งออกได้เป็น 3 ชนิด คือ aplyph, opisthoglyph, proteroglyph ช่องเปิดของตาอยู่ตรงรอยต่อระหว่างกระดูกฟรอนทัล-กระดูกพาไรทัล-กระดูกพาราสฟีนอยด์ ขากรรไกรล่างไม่มีกระดูกโคโรนอยด์และกระดูกเดนทารีมีฟัน ไม่มีกระดูกเชิงกราน ไม่มีปิดข้างซ้ายหรือมีแต่ก็น้อยมาก มีท่อนำไข่ทั้งสองข้างและเจริญเท่ากัน

โดยรวมแล้วพิษของงูในวงศ์นี้เมื่อเทียบกับงูพิษวงศ์อื่นแล้ว เช่น วงศ์งูพิษเขี้ยวหน้า (Elapidae) หรือวงศ์งูหางกระดิ่ง (Viperidae) นับว่ามีพิษร้ายแรงน้อยกว่ามาก หรือบางชนิดก็ไม่มีพิษเลยวีรยุทธ์ เลาหะจินดา, วิทยาสัตว์เลื้อยคลานและสัตว์สะเทินน้ำสะเทินบก หน้า 414 (พ.ศ. 2552) ISBN 978-616-556-016-0
# เครื่องเร่งอนุภาค
thumb|ภาพสเก็ตช์ของเครื่องเร่งไฟฟ้าสถิตย์แบบแวนเดอกราฟ
เครื่องเร่งอนุภาค  คือเครื่องมือชนิดหนึ่งที่อาศัยสนามแม่เหล็กในการเร่งให้อนุภาคที่มีประจุเคลื่อนที่ไปจนกระทั่งมีความเร็วสูง โดยให้เคลื่อนที่อยู่ภายในท่อที่เตรียมเอาไว้ โทรทัศน์แบบ CRT เป็นตัวอย่างแบบง่ายๆ อย่างหนึ่งของเครื่องเร่งอนุภาค มีเครื่องเร่งอนุภาคพื้นฐานอยู่ 2 แบบคือ เครื่องเร่งอนุภาคแบบ electrostatic และแบบ oscillating field

 การใช้ 
ลำของอนุภาคพลังงานสูงมีประโยชน์สำหรับการวิจัยพื้นฐานและประยุกต์ใช้ในทางวิทยาศาสตร์และยังอยู่ในขอบเขตทางด้านเทคนิคและอุตสาหกรรมหลายประเภทที่ไม่เกี่ยวข้องกับการวิจัยพื้นฐาน มันได้รับการคาดว่ามีเครื่องเร่งอนุภาคอยู่ประมาณ 26,000 เครื่องทั่วโลก ในจำนวนนี้มีเพียง 1% เป็นเครื่องสำหรับงานวิจัยที่มีพลังงานสูงกว่า 1 GeV, ในขณะที่ประมาณ 44% ใช้สำหรับการรักษาโรคด้วยรังสี, 41% สำหรับขบวนการฝังไอออนที่ผิวของวัสดุ (ion implantation), 9% สำหรับอุตสาหกรรมการประมวลผลและการวิจัย, และ 4% สำหรับด้านชีวการแพทย์และการวิจัยพลังงานต่ำอื่น ๆ  กราฟแท่งแสดงรายละเอียดของจำนวนสะสมของเครื่องเร่งอนุภาคในอุตสาหกรรมที่สอดคล้องกับการใช้งาน
# คุนิโอะฮอกกี้
คุนิโอะฮอกกี้  เป็นเกมกีฬาฮอกกี้น้ำแข็งผลิตโดยบริษัทเทคนอสเจแปน ซึ่งได้รับการเปิดตัวในวันที่ 7 กุมภาพันธ์ ค.ศ. 1992 ในระบบฟามิคอมIke Ike! Nekketsu Hockey-bu: Subete Koronde Dairantou Releases โดยถือได้ว่าเป็นหนึ่งในเกมสำหรับระบบฟามิคอมที่มีความสนุกสนาน เกมนี้ยังได้รับการวางแผนที่จะจัดจำหน่ายในอเมริกาเหนือในชื่อ Crash 'n the Boys: Ice Challenge แต่ได้ยกเลิกแผนการดังกล่าวเสียก่อนCrash 'n the Boys: Ice Challenge และต่อมา เกมนี้ได้รับการเปิดตัวในระบบเวอร์ชวลคอนโซล ณ วันที่ 18 สิงหาคม ค.ศ. 2009 ในประเทศญี่ปุ่น

 รูปแบบการเล่น 
คุนิโอะฮอกกี้ เป็นเกมจำลองรูปแบบกีฬาฮอกกี้น้ำแข็ง โดยในเกมจะแบ่งออกเป็นฝ่ายรุกทีมละ 3 คน กับผู้รักษาประตูอีกทีมละ 1 คน ซึ่งแบ่งออกเป็นเกมละ 3 นาที และมีลักษณะการเล่นคล้ายกับการเล่นฮอกกี้น้ำแข็งของจริง แต่ยังได้มีการใช้หมัดหรือเตะสำหรับการโจมตีฝ่ายตรงข้าม ซึ่งเป็นเกมกีฬาเลือดเดือดที่สามารถใช้ท่าไม้ตายหวดใส่กันได้ โดยในช่วงเวลาการแข่งขันนี้จะมีพวกพ้องที่ถูกกำจัดออกไป

เกมนี้สามารถเล่นในโหมดสองคนรวมถึงเล่นในโหมดตะลุยด่าน ผู้เล่นสามารถเลือกเล่นในตำแหน่งผู้รักษาประตูหรือร่วมทีมกับผู้รักษาประตูนี้ได้
# เสียงเสียดแทรก ปุ่มเหงือก ก้อง
เสียงเสียดแทรก ปุ่มเหงือก ก้อง  เป็นเสียงพยัญชนะที่มีใช้ในหลายภาษา เช่น ภาษาอังกฤษ, ภาษาเยอรมัน, ภาษาฝรั่งเศส, ภาษาญี่ปุ่น ฯลฯ มีเสียงนี้ในภาษาไทยสมัยโบราณ คือ ซ ซึ่งเสียงได้หายไปในภาษาไทยปัจจุบัน สัญลักษณ์ในชุดสัทอักษรสากลที่ใช้แทนเสียงนี้คือ  และสัญลักษณ์เอกซ์-แซมปาที่ตรงกันคือ z

เสียดแทรก ปุ่มเหงือก ก้อง
# องค์การอิสระด้านสิ่งแวดล้อมและสุขภาพ
องค์การอิสระด้านสิ่งแวดล้อมและสุขภาพ หรือ กอสส. ตามมาตรา 67 วรรคสอง ของรัฐธรรมนูญแห่งราชอาณาจักรไทย พุทธศักราช 2550 บัญญัติว่า "การดำเนินโครงการหรือกิจกรรมที่อาจก่อให้เกิดผลกระทบต่อชุมชนอย่างรุนแรงทั้งทางด้านคุณภาพสิ่งแวดล้อม ทรัพยากรธรรมชาติ และสุขภาพ จะกระทำมิได้ เว้นแต่จะได้ศึกษาและประเมินผลกระทบต่อคุณภาพสิ่งแวดล้อมและสุขภาพของประชาชนในชุมชน และจัดให้มีกระบวนการรับฟังความคิดเห็นของประชาชนและผู้มีส่วนได้เสียก่อน รวมทั้งได้ให้องค์การอิสระซึ่งประกอบด้วยผู้แทนองค์การเอกชนด้านสิ่งแวดล้อมและสุขภาพ และผู้แทนสถาบันอุดมศึกษาที่จัดการการศึกษาด้านสิ่งแวดล้อมหรือทรัพยากรธรรมชาติหรือด้านสุขภาพ ให้ความเห็นประกอบก่อนมีการดำเนินการดังกล่าว"องค์การอิสระด้านสิ่งแวดล้อมและสุขภาพ

 การสิ้นสุดหน้าที่ 
10 ตุลาคม 2560 ที่ประชุมคณะรัฐมนตรี มีประยุทธ์ จันทร์โอชา นายกรัฐมนตรีในขณะนั้น มีมติเห็นชอบให้ยกเลิกระเบียบสำนักนายกรัฐมนตรี ว่าด้วยการประสานงานการให้ความเห็นขององค์การอิสระในโครงการหรือกิจกรรมที่อาจก่อให้เกิดผลกระทบต่อชุมชนอย่างรุนแรง พ.ศ. 2553 และอนุบัญญัติที่เกี่ยวข้องกับองค์การอิสระด้านสิ่งแวดล้อมและสุขภาพ โดยมีผลใช้บังคับเมื่อวันที่ 17 พฤศจิกายน 2560 และถือเป็นการสิ้นสุดหน้าที่ขององค์การอิสระด้านสิ่งแวดล้อมและสุขภาพอย่างถาวร เนื่องมาจากในรัฐธรรมนูญแห่งราชอาณาจักรไทย พ.ศ. 2560 (รัฐธรรมนูญฉบับใหม่) ไม่ได้กำหนดให้ต้องมีองค์การอิสระมาอยู่ในกระบวน การพิจารณาโครงการหรือกิจการที่มีผลกระทบด้านสิ่งแวดล้อม เหมือนกับที่เคยกำหนดไว้ในระเบียบสำนักนายกรัฐมนตรี
# โรเบิร์ต นอยซ์
โรเบิร์ต นอร์ตัน นอยซ์ , 12 ธันวาคม ค.ศ. 1927 - 3 มิถุนายน ค.ศ. 1990) เจ้าของฉายา "นายกเทศมนตรีแห่งซิลิกอนวัลเลย์" เป็นผู้ร่วมก่อตั้งบริษัทแฟร์ไชลด์เซมิคอนดักเตอร์ใน ค.ศ. 1957 และบริษัทอินเทลใน ค.ศ. 1968 เขาได้ชื่อว่าเป็นผู้ประดิษฐ์แผงวงจรรวมหรือไมโครชิปร่วมกับแจ็ก คิลบี ซึ่งนำไปสู่การปฏิวัติคอมพิวเตอร์ส่วนบุคคล และเป็นที่มาของชื่อซิลิกอนวัลเลย์Lécuyer, p. 129 นอยซ์ยังเป็นที่ปรึกษาและเปรียบเสมือนบิดาของผู้ประกอบการทั้งรุ่น
# ผีอาฆาต
ผีอาฆาต  เป็นภาพยนตร์สยองขวัญเกาหลีใต้ ที่ฉายในปี ค.ศ. 2004 ซึ่งเป็นหนึ่งในภาพยนตร์สยองขวัญเกาหลีใต้ที่เกี่ยวกับโรงเรียนมัธยมสตรี ซึ่งมีเทรนด์เริ่มมาจาก กระซิบหลอน ปริศนามรณะ ใน ค.ศ. 1998 ภาพยนตร์ผีอาฆาตนำแสดงโดย คิม ฮานีล รับบทเป็น มิน จีวอน, นัม ซังมี รับบทเป็น ซูอิน, บิน (จอง แฮบิน) รับบทเป็น อึนโซ และ ชิน อี รับบทเป็น ชิน มีคยุง สำหรับคำว่า Ryeong ซึ่งเป็นคำอ่านในภาษาเกาหลี สามารถแปลตรงตัวได้ว่า "The Ghost" ทั้งนี้ คิม ฮานีล และ นัม ซังมี ต่างเคยแสดงร่วมกันในภาพยนตร์เรื่อง หนุ่มเซ่อซ่า กับ สาว 18 มงกุฎ

 เนื้อเรื่องย่อ 
มิน จีวอน (รับบทโดย คิม ฮานีล) เป็นนักเรียนชั้นมัธยมปลายที่ได้รับอุบัติเหตุส่งผลให้ความจำเสื่อม และมีภาพหลอนที่บางอย่างที่เกี่ยวข้องกับน้ำ รวมถึงเพื่อนร่วมห้องของเธอได้เสียชีวิตอย่างลึกลับไปทีละคน เธอเริ่มสงสัยว่าเหตุการณ์อันน่าสะพรึงกลัวนี้อาจมีส่วนเกี่ยวข้องกับความทรงจำของเธอเอง เมื่อความทรงจำเธอเริ่มกลับคืนมา เธอก็รู้ว่าเป็นเรื่องสะเทือนใจที่เกิดขึ้นที่น้ำตกในช่วงปีก่อนหน้า และผีร้ายซึ่งเป็นเพื่อนที่เธอรู้จัก ได้มุ่งชีวิตเธอเป็นรายต่อไปThe Ghost - เรื่องย่อ
# เสียงกักเสียดแทรก เพดานแข็งปุ่มเหงือก ไม่ก้อง
เสียงกักเสียดแทรก เพดานแข็งปุ่มเหงือก ไม่ก้อง เป็นเสียงพยัญชนะที่มีใช้ในหลายภาษา สัทอักษรสากลที่ใช้แทนเสียงนี้คือ /t͡ɕ/ (เดิมใช้ /ʨ/) และสัญลักษณ์ X-SAMPA คือ ts\ เสียงนี้ในภาษาไทยสะกดด้วยตัวอักษร จ เมื่อไม่พ่นลม (/t͡ɕ/) และ ฉ ช ฌ เมื่อพ่นลม (/t͡ɕʰ/)

 การปรากฏ 
ภาษา  ตัวอย่างคำ  สัทอักษรสากล ความหมาย  หมายเหตุ ภาษากาตาลา ภาษากาตาลา   fletxa     'ลูกศร'   ภาษาบาเลนเซีย   xec     'ตรวจสอบ'ภาษาจีน ภาษาจีนกลาง   /[[พินอิน|Běijīng   'ปักกิ่ง'  ภาษาเดนมาร์ก   tjener    'คนรับใช้'  ภาษาญี่ปุ่น       'คนรู้จัก'   ภาษาเกาหลี  /jal    'ดี' ภาษาโปแลนด์  ćma     'ผีเสื้อกลางคืน'   ภาษารัสเซีย       'อย่างหวุดหวิด'   ภาษาบอสเนีย-โครเอเชีย-มอนเตเนโกร-เซอร์เบีย  /    'โลฟเชน'  ภาษาสวีเดน  ภาษาฟินแลนด์        'กระโปรง'  ภาษาเวียดนาม     'พ่อ'  ภาษาอี้ ꏢ/ji    'เปรี้ยว'  

กักเสียดแทรก เพดานแข็งปุ่มเหงือก ไม่ก้อง
กักเสียดแทรก เพดานแข็งปุ่มเหงือก ไม่ก้อง
# คมพยัคฆ์ วีระศักดิ์เล็ก
คมพยัคฆ์ วีระศักดิ์เล็ก หรือที่รู้จักในชื่อ คมพยัคฆ์ แฟร์เท็กซ์  เกิดวันที่ 21 มิถุนายน พ.ศ. 2525 เป็นนักมวยไทยชาวไทยที่มีชื่อเสียง ผู้มาจากจังหวัดสมุทรปราการ โดยอยู่ในสังกัดวีระศักดิ์เล็กแฟร์เท็กซ์มวยไทยยิม ซึ่งปัจจุบันเป็นผู้ครองแชมป์เอ็ม-วัน รุ่นซูเปอร์แบนตั้มเวท

 ประวัติ 
คมพยัคฆ์เป็นแชมป์อันดับหนึ่งในรุ่นแบนตั้มเวท จากสนามมวยเวทีลุมพินี และได้รับการจัดให้อยู่ในอันดับที่ 6 ของสมาคมมวยไทยอาชีพแห่งประเทศไทย รวมถึงสนามมวยเวทีลุมพินีมักจัดให้เขาเป็นผู้แข่งขันคู่เอกอยู่บ่อยครั้งมานะศักดิ์ฉะคมพยัคฆ์คู่เอกศึกแฟร์เท็กซ์ โดยมีผู้สนับสนุนเขาอยู่ในระดับหนึ่ง นอกจากนี้ จากสถิติการชกที่ผ่านมายังแสดงให้เห็นว่าเขาเป็นผู้ชนะแชมป์จากแต่ละองค์กรมาแล้วหลายราย รวมถึงได้รับการจัดอันดับให้เป็นนักสู้ระดับท็อปของประเทศญี่ปุ่น และเป็นแชมป์ที่ผ่านการรับรองจากเอ็ม-วันรายแรกแบบไร้ข้อกังขา
# วงศ์ย่อยงูเขียว
สำหรับงูเขียวจำพวกอื่น ดูที่: งูเขียวหางไหม้

วงศ์ย่อยงูเขียว (ชื่อวิทยาศาสตร์: Colubrinae) เป็นวงศ์ย่อยของงูในวงศ์งูพิษเขี้ยวหลัง (Colubridae) ซึ่งนับเป็นวงศ์ใหญ่ที่มีจำนวนของงูในโลกนี้ประมาณร้อยละ 70

โดยในวงศ์ย่อยงูเขียวนี้ ก็ถือเป็นวงศ์ที่มีจำนวนสมาชิกมากที่สุดในวงศ์งูพิษเขี้ยวหลังอีกเช่นกัน มีความหลากหลายและความต้องการทางนิเวศวิทยาและพฤติกรรมหลากหลายที่สุด อีกทั้งไม่มีลักษณะจำเฉพาะที่จะใช้ระบุได้ โดยมีสกุลประมาณ 100 สกุล (ดูในตาราง) ประมาณ 650 ชนิด แพร่กระจายอยู่ทั่วโลก ยกเว้นทวีปแอนตาร์กติกาและเกาะบางเกาะในมหาสมุทรเท่านั้นที่ไม่มีงูในวงศ์ย่อยนี้ 

โดยชนิดที่ตัวเล็กที่สุด คือ Tantilla reticta ที่มีความยาวลำตัวประมาณ 16-19 เซนติเมตร และใหญ่ที่สุดคือ Ptyas carinatus ที่มีความยาว 3.7 เมตร ส่วนมากขยายพันธุ์ด้วยการวางไข่ มีน้อยมากที่ออกลูกเป็นตัว

มีหลายชนิดที่นิยมเลี้ยงเป็นสัตว์เลี้ยงเนื่องจากมีสีสันที่สวยงามและอุปนิสัยไม่ดุร้าย รวมทั้งมีพิษอ่อนหรือไม่มีพิษเลย อาทิ งูคิงเสน็ก  (Lampropeltis spp.) หรืองูคอนสเน็ก (Pantherophis guttatus) ที่พบในทวีปอเมริกาเหนือและอเมริกากลาง เป็นต้น

ส่วนในประเทศไทย งูในวงศ์ย่อยนี้ โดยมากจะถูกเรียกชื่อสามัญว่างูเขียว (ยกเว้น งูเขียวหางไหม้ ซึ่งอยู่ในวงศ์ Viperidae) มีอยู่ประมาณ 74 ชนิด อาทิ งูเขียวปากแหนบ (Ahaetulla nasuta), งูเขียวปากจิ้งจก (A. prasina), งูเขียวปากจิ้งจกมลายู (A. mycterizans), งูเขียวดอกหมาก (Chrysopelea ornata), งูแม่ตะงาวรังนก (Boiga multimaculata), งูปล้องทอง (B. dendrophila), งูพงอ้อท้องเหลือง (Calamaria pavimentata) เป็นต้นวีรยุทธ์ เลาหะจินดา, วิทยาสัตว์เลื้อยคลานและสัตว์สะเทินน้ำสะเทินบก หน้า 414-415 (พ.ศ. 2552) ISBN 978-616-556-016-0
# มุขนายกประจำมุขมณฑล
มุขนายกประจำมุขมณฑลราชบัณฑิตยสถาน, พจนานุกรมศัพท์ศาสนาสากล อังกฤษ-ไทย  ฉบับราชบัณฑิตยสถาน, 2552, หน้า 433, 462  ในประเทศไทยกรมการศาสนาให้เรียกว่ามุขนายกมิสซังประกาศกระทรวงศึกษาธิการ แยกศัพท์พุทธ-คริสต์, 10 พฤษภาคม 2543 ชาวคาทอลิกในประเทศไทยเรียกว่าพระสังฆราชประจำสังฆมณฑล คือมุขนายกที่พระสันตะปาปาทรงแต่งตั้งให้เป็นประมุขปกครองมุขมณฑลหนึ่ง

 นิกายโรมันคาทอลิก 
 ประเภท 
มุขนายกประจำมุขมณฑล แบ่งได้เป็น 2 ประเภท คือ
มุขนายกมหานคร คือมุขนายกที่เป็นนอกจากจะเป็นประมุขปกครองมุขมณฑลแล้ว ยังเป็นประมุขภาคคริสตจักรด้วย ทำให้มีอำนาจมากกว่ามุขนายกประจำมุขมณฑลอื่น ๆ ที่อยู่ในภาคคริสตจักรเดียวกัน มุขนายกมหานครจึงมีตำแหน่งเป็นอัครมุขนายก และเรียกมุขมณฑลที่ตนปกครองและประจำการอยู่นั้นว่าอัครมุขมณฑล
มุขนายกปริมุขมณฑล คือมุขนายกที่ปกครองเฉพาะมุขมณฑลของตน ไม่ได้ปกครองภาคคริสตจักร จึงมีฐานะเป็นบริวารของมุขนายกมหานคร มุขมณฑลที่มุขนายกประเภทนี้ปกครองเรียกว่าปริมุขมณฑลหรือมุขมณฑล

 ตำแหน่งที่เทียบเท่า 
ในบางเขตปกครองในนิกายโรมันคาทอลิก ยังเป็นเขตปกครองขนาดเล็กหรือเพิ่งเริ่มตั้งคริสตจักร จึงยังไมมีมุขนายกประจำมุขมณฑล แต่พระสันตะปาปาก็ตั้งตำแหน่งอื่นมาทำหน้าที่ปกครองแทน ในประมวลกฎหมายพระศาสนจักรกำหนดให้ตำแหน่งเหล่านี้มีอำนาจเท่ามุขนายกประจำมุขมณฑลได้ในบางกรณี ตำแหน่งเหล่านี้ได้แก่Code of Canon Law, Can. 368
พรีเลตประจำดินแดน (territorial prelate)
อธิการอารามประจำดินแดน (territorial abbot) คือนักพรตที่เป็นผู้ปกครองอารามหรือแอบบีย์
ผู้แทนพระสันตะปาปา (apostolic vicar) คือบาทหลวงที่เป็นประมุขมิสซัง
พรีเฟกต์จากสันตะสำนัก (apostolic prefect)
นักปกครองจากสันตะสำนัก (apostolic administrator)
# น้ำตกตาดม่าน
น้ำตกตาดม่าน  ตั้งอยู่บริเวณสันเขาเวียง (ม่อนเวียง) ในพื้นที่หมู่บ้านวังทอง  ตำบลพระพุทธบาท  อำเภอเชียงกลาง  จังหวัดน่าน   ตัวน้ำตกมีต้นกำเนิดมาจากลำน้ำหุย มีทั้งหมด 6 ชั้น  ลักษณะเป็นชั้นหิน สลับซับซ้อนลดหลั่นเป็นชั้นๆ  มีน้ำไหลตลอดทั้งปี   น้ำตกชั้นที่ 1 ถึง ชั้นที่ 6  มีชื่อเรียกดังนี้ ตาดม่าน ผาคันไถ ผาหัวช้าง ผาจ้อม ตาดลิง และ ตาดหมอก (ห้วยหก)  ตามลำดับ  บริเวณชั้นที่ 1 สูงประมาณ 30 เมตร มีแอ่งน้ำขนาดใหญ่ที่เหมาะแก่การเล่นน้ำ  ส่วนชั้นที่ 2 มีความสูงประมาณ 50 เมตร  โอบล้อมไปด้วยบรรยากาศของผืนป่าดงดิบแล้งที่มีสภาพป่าไม้ยังคงความอุดมสมบูรณ์  ตัวน้ำตกห่างจากตัวอำเภอประมาณ 11 กิโลเมตร

 การเดินทาง 
จากตัวอำเภอเชียงกลางไปตามเส้นทางหมายเลข 1097 ระยะทางประมาณ 11 กิโลเมตร ถึงป้ายน้ำตกแล้วเลี้ยวขวาไปตามถนนทางคอนกรีตไปจนถึงตัวน้ำตก มีที่พัก ห้องน้ำ และร้านค้าไว้บริการ
# C³
C³, หรือที่รู้จักกันในชื่อ  หรือ Cube×Cursed×Curious, เป็นซีรีส์นวนิยายของญี่ปุ่น เขียนโดย ฮัชซูกิ เมนเนสต์ และ Hazuki Minase and ภาพโดย Sasorigatame ป็นเรื่องราวของเด็กหนุ่มที่ชื่อว่าฮารุอากิ ยาจิ (Haruaki Yachi) เด็กหนุ่มแสนธรรมดาผู้ซึ่งมีพลังพิเศษ "ต่อต้านคำสาปทุกชนิด" ทำให้เขามีหน้าที่คอยถอนคำสาปจากสิ่งของต่างๆ ที่พ่อเขามักจะส่งมาให้เป็นประจำ วันหนึ่งได้รับลูกบาศก์สุดหนักสีดำมาจากพ่อที่อยู่ต่างประเทศ เมื่อเขาพยายามจะเปิดมันออก ก็ถูกมันโขกหัวอย่างแรงทำ ให้เขารู้ว่านี่คือวัตถุต้องคำสาปชิ้นใหม่ที่พ่อเขาส่งมาให้แก้คำสาปให้เหมือนเคย เมื่อยังเปิดไม่ได้เขาก็เลยคิดไว้ว่าค่อยหาทางแก้คำสาปวันพรุ่งนี้ละกันแล้วเข้านอนไป และในคืนนั้นเองฮารุอากิก็ตื่นขึ้นมาเพราะได้ยินเสียงประหลาดในครัว เมื่อเขาเข้าไปดูก็พบกับ "หัวขโมยข้าวเกรียบสาวในร่างเปลือยเปล่า" ซึ่งเธอบอกว่าตนเองนั่นคือลูกบาศก์ต้องคำสาปที่เขาพยายามจะเปิดนั่นแหละ พร้อมกับแนะนำว่าตนเองชื่อ เฟียร์ (Fear) ลูกบาศก์ต้องคำสาปที่จะสาปให้ผู้ที่พยายามจะเปิดทุกคนต้องตาย ยกเว้นพระเอกที่นอกจากจะไม่มีผลอะไรแล้ว ยังทำให้ เฟียร์ กลายร่างเป็นสาวน้อยแทนซะอีก เฟียร์ จึงได้รู้ว่ายาจินั่นมีพลังต้านคำสาปซึ่งเธอได้ขอให้ช่วยแก้ไขคำสาปที่ติดตัวเฟียร์ให้หมดไป เรื่องยุ่งๆ จึงได้เกิดขึ้นตามมาอีก อนิเมะเรื่องนี้ถูกดัดแปลงเป็นการ์ตูนและอนิเมะที่ช่วงครึ่งหลังของปี 2553
# กบฏธันวาคม
กบฏธันวาคม  หรือ การก่อการกำเริบธันวาคม (,) เป็นเหตุการณ์ที่เกิดขึ้นในจักรวรรดิรัสเซีย เมื่อวันที่  หลังจากจักรพรรดิอะเลคซันดร์ที่ 1 เสด็จสวรรคตอย่างกะทันหัน

แกรนด์ดยุกคอนสตันติน รัชทายาทโดยสันนิษฐานของจักรพรรดิอะเลคซันดร์ ทรงถอดพระองค์ออกจากลำดับการสืบราชสันตติวงศ์โดยที่ศาลไม่รู้ และนีโคไล พระอนุชาของพระองค์ขึ้นครองบัลลังก์ในฐานะจักรพรรดินีโคไลที่ 1 ในขณะที่กองทัพบางส่วนสาบานว่าจะจงรักภักดีต่อจักรพรรดินีโคไล กองกำลังประมาณ 3,000 นายพยายามที่จะก่อรัฐประหารเพื่อสนับสนุนแกรนด์ดยุกคอนสตันติน แม้จะอ่อนแอลงจากความไม่ลงรอยกันระหว่างผู้นำของตน แต่กลุ่มกบฏก็ได้เผชิญหน้ากับผู้จงรักภักดีนอกอาคารวุฒิสภาต่อหน้าฝูงชนจำนวนมาก ท่ามกลางความสับสน มีฮาอิล มีโลราโดวิช ตัวแทนของจักรพรรดิถูกลอบสังหาร ในที่สุดผู้จงรักภักดีก็เปิดฉากยิงด้วยปืนใหญ่ ซึ่งทำให้กลุ่มกบฏกระจัดกระจาย หลายคนถูกพิพากษาให้แขวนคอ จำคุก หรือเนรเทศไปยังไซบีเรีย ผู้สมคบคิดกลายเป็นที่รู้จักในนาม นักธันวาคม
# เหตุโจมตีในลีแยฌ พ.ศ. 2554
วันที่ 13 ธันวาคม พ.ศ. 2554 ได้เกิดเหตุโจมตีก่อการร้ายขึ้นในเมืองลีแยฌ ประเทศเบลเยียม

ผู้โจมตี เป็นมือปืนชายอายุ 33 ปี ชื่อ นอร์ดีน อัมรานี บุกเดี่ยวเข้าโจมตี โดยใช้ลูกระเบิดมือ และยิงด้วยอาวุธปืน FN FALQuatre morts et 75 blessés dans une fusillade à Liège ในการโจมตีก่อนที่เขาจะฆ่าตัวตายและทำให้คนอื่นบาดเจ็บ 123 ราย ซึ่งในจำนวนนั้นมีผู้บาดเจ็บสาหัส 7 ราย มีผู้เสียชีวิตเป็นวัยรุ่น 2 ราย ได้แก่อายุ 15 ปี และ 17 ปี รายที่สามเป็นหญิงวัย 75 ปี ส่วนชายอายุ 20 ปี กับเด็กหญิงวัย 17 เดือนเสียชีวิตหลังจากถูกนำส่งโรงพยาบาล ในช่วงก่อนหน้าของวันดังกล่าว ผู้ก่อการยังได้สังหารผู้หญิงคนหนึ่งในบ้านของเขาเอง

 ปฏิกิริยา 
 ในประเทศ 
 นายกรัฐมนตรีแอลีโย ดี รูว์โป ได้เข้าดูสถานที่เกิดเหตุโจมตีภายหลังจากเกิดเหตุและได้กล่าวถึงการโจมตีดังกล่าวนี้ว่า "เลวร้าย" เขายังกล่าวเพิ่มเติมอีกด้วยว่า "ทั้งประเทศต่างรู้สึกมีส่วนเจ็บปวดที่ครอบครัวเหล่านั้นได้รับผลกระทบ เราต่างรู้สึกสะเทือนใจร่วมกันกับทุกคน"

 ต่างประเทศ 
  ลักเซมเบิร์ก: รัฐบาลลักเซมเบิร์กได้แสดงความเสียใจ
  เนเธอร์แลนด์: รถพยาบาลดัตช์สามคันได้ถูกส่งไปยังลีแยฌ
  สหราชอาณาจักร: นายกรัฐมนตรีอังกฤษเดวิด แคเมอรอน ได้โทรศัพท์ถึงนายกรัฐมนตรีเบลเยียม โดยได้แสดงความเสียใจต่อเหตุการณ์ที่เกิดขึ้น ว่านี่คือ "การโจมตีที่น่ากลัว"
# ท่าอากาศยานแม่สะเรียง
ท่าอากาศยานแม่สะเรียง หรือ สนามบินแม่สะเรียงระกาศกระทรวงกลาโหม เรื่อง กำหนดชั้นของสนามบินอนุญาต  สนามบินตั้งอยู่ในเขตอำเภอแม่สะเรียง จังหวัดแม่ฮ่องสอน ใกล้เคียงกับโรงเรียนแม่สะเรียง "บริพัตรศึกษา" เป็นท่าอากาศยานในสังกัดกรมท่าอากาศยาน กระทรวงคมนาคม

 ข้อมูลท่าอากาศยาน 
ท่าอากาศยานแม่สะเรียง มีพื้นที่ประมาณ 195 ไร่ ตั้งอยู่ที่ตำบลบ้านกาศ อำเภอแม่สะเรียง จังหวัดแม่ฮ่องสอน ไม่มีอาคารผู้โดยสาร หรือสิ่งอำนวยความสะดวก มีทางวิ่งขนาดกว้าง 18 เมตร ยาว 750 เมตร ลานจอดอากาศยานขนาดกว้าง 30 เมตร ยาว 60 เมตร รองรับจำนวนเครื่องบินได้ 10 เที่ยวบินต่อวัน สามรถรองรับได้เฉพาะเครื่องบินขนาดเล็ก จำนวน 2 ลำข้อมูลแสดงลักษณะกายภาพของท่าอากาศยานที่อยู่ในความรับผิดชอบของกรมท่าอากาศยานจากเว็บไซต์ กรมท่าอากาศยาน

 สายการบินที่เคยให้บริการ 

 สายการบิน  จุดหมายปลายทาง  หมายเหตุ กานต์แอร์  เชียงใหม่  ภายในประเทศ เดินอากาศไทย  เชียงใหม่  ภายในประเทศ

 การใช้งาน 
ท่าอากาศยานแม่สะเรียง มีการใช้งานในการขนส่งทางอากาศในปี 2560 มีจำนวนเที่ยวบินรวมทั้งสิ้น 161 เที่ยวบิน ผู้โดยสาร 296 คน จำแนกเป็นเที่ยวบินส่วนตัว 157 เที่ยวบิน ผู้โดยสาร 280 คน เป็นเที่ยวบินทหาร/เที่ยวบินฝึกบิน จำนวน 4 เที่ยวบิน ผู้โดยสารจำนวน 16 คนข้อมูลสถิติการขนส่งทางอากาศ กรมท่าอากาสยาน

ท่าอากาศยานแม่สะเรียง ไม่มีเที่ยวบินใช้บริการต่อเนื่องตั้งแต่ปี 2561 จนถึงปี 2565 กระทั่งในปี 2566 เริ่มมีเที่ยวบินส่วนตัวเข้ามาใช้บริการ จำนวน 8 เที่ยวบิน ผู้โดยสาร 23 คน
# ร่างรัฐบัญญัติหยุดยั้งการละเมิดลิขสิทธิ์ออนไลน์
ร่างรัฐบัญญัติหยุดยั้งการละเมิดลิขสิทธิ์ออนไลน์ , หรือรหัสว่า เอช.อาร์. 3261 (H.R. 3261), เป็นร่างรัฐบัญญัติที่ลามาร์ สมิธ (Lamar Smith) สมาชิกสภาผู้แทนราษฎรแห่งสหรัฐอเมริกา เสนอต่อสภาผู้แทนราษฎรเมื่อวันที่ 26 ตุลาคม 2554 พร้อมเพื่อนสมาชิกสิบสองคนจากพรรคร่วมรัฐบาลทั้งสอง มีวัตถุประสงค์เพื่อขยายความสามารถของฝ่ายบังคับใช้กฎหมายและของผู้ถือลิขสิทธิ์ในอันที่จะต่อต้านการละเมิดทรัพย์สินทางปัญญาและสินค้าปลอมในโลกออนไลน์ รัฐบัญญัตินี้ใช้รัฐบัญญัติส่งเสริมไอพี (PRO-IP Act) ที่ตราขึ้นเมื่อปี 2551 และร่างรัฐบัญญัติคุ้มครองไอพี (Protect IP Act) ที่วุฒิสภาแห่งสรัฐอเมริกาเสนอ เป็นแม่แบบ และบัดนี้ อยู่ในระหว่างการพิจารณาของคณะกรรมาธิการด้านการยุติธรรมแห่งสภาผู้แทนราษฎร (House Judiciary Committee)

ร่างรัฐบัญญัติดังกล่าวจักให้อำนาจกระทรวงยุติธรรม (Department of Justice) และผู้ถือลิขสิทธิ์ ร้องขอให้ศาลสั่งปราบปรามบรรดาเว็บไซต์ที่ถูกกล่าวหาว่าจัดให้มีหรือส่งเสริมการละเมิดลิขสิทธิ์, สั่งห้ามบรรดาเครือข่ายโฆษณาออนไลน์หรือเครือข่ายช่วยรับชำระหนี้ออนไลน์ เป็นต้นว่า เพย์แพล (PayPal) คบค้าหากินกับเว็บไซต์ละเมิดลิขสิทธิ์, สั่งห้ามโปรแกรมค้นหา (search engine) เชื่อมโยงไปยังเว็บไซต์เหล่านั้น และสั่งผู้ให้บริการอินเทอร์เน็ตให้สะกัดกั้นการเข้าถึงเว็บไซต์เช่นว่า ร่างรัฐบัญญัตินี้ยังกำหนดให้การเข้าถึงโดยมิได้รับอนุญาตซึ่งข้อมูลละเมิดลิขสิทธิ์เป็นความผิดอาญาอุกฉกรรจ์ ทั้งยังให้ถือว่า การใด ๆ ที่บรรดาผู้ให้บริการอินเทอร์เน็ตกระทำไปเพื่อต่อต้านเว็บไซต์ละเมิดลิขสิทธิ์ ไม่เป็นความผิดและไม่อยู่ในความรับผิดทุกประการ แต่ให้ผู้ถือลิขสิทธิ์ที่เจตนาแจ้งข้อความอันเป็นเท็จว่า เว็บไซต์ใดมีส่วนละเมิดลิขสิทธิ์ ต้องรับผิดทางแพ่งต่อเว็บไซต์นั้น 

ผู้สนับสนุนรัฐบัญญัตินี้ว่า รัฐบัญญัติจักเป็นเครื่องช่วยพิทักษ์รักษาตลาดทรัพย์สินทางปัญญา อันรวมถึงการงานและรัษฎากรที่งอกเงยจากตลาดดังกล่าว ทั้งยังว่า เป็นคราวจำเป็นจะต้องเพิ่มศักยภาพให้แก่ฝ่ายบังคับใช้กฎหมายลิขสิทธิ์ เพื่อต่อต้านเว็บไซต์ต่างชาติเป็นการเฉพาะ ขณะที่ผู้ไม่เห็นด้วยว่า รัฐบัญญัตินี้มีนัยเป็นการตรวจพิจารณาทางอินเทอร์เน็ต (internet censorship) อันจะส่งผลให้โลกอินเทอร์เน็ตง่อยเปลี้ย และคุกคามเสรีภาพในการแสดงความคิดเห็นด้วย 

คณะกรรมาธิการด้านการยุติธรรมฯ จัดประชาพิจารณ์เมื่อวันที่ 16 พฤศจิกายน 2554 และเลขาธิการสภาผู้แทนราษฎรว่า ประธานกรรมาธิการคณะดังกล่าวมีกำหนดจะแปรญัตติร่างพระราชบัญญัตินี้ในวันที่ 15 ธันวาคม และว่า ยังอภิปราย และ "เปิดให้มีการปรับปรุง" ร่างรัฐบัญญัติกันได้อยู่SOPA Goes for House Debate December 15; Washington Post; November 21, 2011
# ศุภนาฎ จิตตลีลา
ศุภนาฎ จิตตลีลา (เกิด 12 กุมภาพันธ์ พ.ศ. 2534) ชื่อเล่น ติ๊นา เป็นนักแสดงหญิงชาวไทยในรูปลักษณ์ของสาวหล่อ หรือทอมบอยหน้า 13 ต่อหน้า 1, พ่อแม่ตายคากองเพลิง 'ติ๊นา'ช็อก! ดาราสาวหล่อเศร้าสลด. เดลินิวส์ฉบับที่ 24,456: วันอังคารที่ 27 กันยายน พ.ศ. 2559 แรม 11 ค่ำ เดือน 10 ปีวอก เคยทำงานถ่ายแบบต่อมาได้รับเลือกให้รับบท “คิม“ ในภาพยนตร์เรื่อง Yes or No อยากรัก ก็รักเลย (2553)ติ๊นา ศุภนาฎ สาวหล่อน่ารัก จาก Yes or No ภาค 2ประวัติย่อ ศุภนาฎ จิตตลีลา (ติ๊นา) 

 ประวัติ 
จบการศึกษาระดับชั้นมัธยมศึกษาตอนปลายจากโรงเรียนสตรีวิทยา และเคยศึกษาที่มหาวิทยาลัยเชียงใหม่ก่อนจะย้ายมาเรียนที่คณะนิเทศศาสตร์ มหาวิทยาลัยรังสิต

 ผลงาน 

 ดีเจ 
 คลื่น 98.0 FM (Pynk 98 FM) จัดคู่กับ เฟย์ เวลา 20.30-22.00 ทุกวันจันทร์ถึงศุกร์
 Mellow Pop 97.5Fm(Mcot Radio) 4pm-7pm จันทร์-ศุกร์

 ภาพยนตร์ 
 Yes or No อยากรัก ก็รักเลย (2553) รับบท คิม เข้าฉาย 16 ธันวาคม 2553Yes or No อยากรัก ก็รักเลย
 Yes or No 2 รักไม่รัก อย่ากั๊กเลย (2555) รับบท คิม เข้าฉาย 16 สิงหาคม 2555Yes or No 2 รักไม่รัก อย่ากั๊กเลย
 ตีสาม คืนสาม 3D (2557) รับบท เข็ม เข้าฉาย 16 มกราคม
 ฟินสุโค่ย (2557) รับบท หมูแฮม เข้าฉาย 25 กันยายน
 Yes or No 2.5 กลับมาเพื่อรักเธอ (2558) รับบท ไวน์ เข้าฉาย 28 พฤษภาคม 2558
 Let's go Bangkok Holiday  (2560) รับบท ติ๊นา ฉายในไทย และ ประเทศจีน 
และบนเครื่องการบินไทย ปี 2560

 ภาพยนตร์สั้น 
 โครงการปฐมพยาบาลเบื้องต้น ของ โรงพยาบาลรามาธิบดี

 ละครโทรทัศน์ 
ปี พ.ศ.เรื่องออกอากาศรับบทเป็นหมายเหตุ2557We are Youngจีนติ๊นาเล่นกับ Kim woo bin 2561  My Hero วีรบุรุษสุดที่รัก   เส้นสนกลรัก  ช่อง 3  เฮียนาง  2564  กามเทพผิดคิว พีพีทีวี  ปุ๊กกี้  2567  8 ยอดมนุษย์ธรรมดา ไทยพีบีเอส  เต๋าเต้ย 

 ผลงานละครชุด 
ปี พ.ศ.เรื่องออกอากาศ บทบาท หมายเหตุ 2556  จุดนัดภพ ตอน เพื่อนเจ้าสาว  ช่อง 3  บี  รับเชิญ สูตรรักพลิกล็อก  MEDIA CHANNAL เจ  คู่กับ หรรษา จึงวิวัฒนวงศ์ 2558  เรื่องสยอง ผองเพื่อน ตอนที่13เพื่อนพี่ พี่เพื่อน ช่อง 5  จิ๊บ  คู่กับ สุนันทา ยูรนิยม 2559  Happiness The Series ความรัก ความสุข เข้าใจ โอกาส ตอน เข้าใจ  True4U  ไนท์  คู่กับ จันษกร กิตติวัฒนากร 2562  Wolf เกมล่าเธอ ช่องวัน แซม   รับเชิญ 2567  ใจซ่อนรัก  ช่อง 3  Ep.1  รับเชิญ

 ซิทคอม 
ปี พ.ศ.เรื่องออกอากาศ บทบาท หมายเหตุ 2564-2565   หกฉากครับจารย์ ช่องเวิร์คพอยท์  ติ๊นา

 มิวสิกวิดีโอ 
 เพลง ถ้าสักวันเธอจะกล้าพอ ของ อินทิรา ยืนยง แสดงคู่กับ สุชาร์ มานะยิ่ง
 Pynk Pynk ของคลื่น Pynk 98 FM
 เพลง บน (สรวง) สวรรค์ไม่มีความลับ
 เพลง foever love
 เพลง หวง ห่วง ของ สุชาร์ มานะยิ่ง

 เพลง 
 เพลงประกอบภาพยนตร์  Yes or No อยากรัก ก็รักเลย 
 เพลง สบตา feat. สุชาร์ มานะยิ่ง
 เพลงประกอบภาพยนตร์  Yes or No 2 รักไม่รัก อย่ากั๊กเลย 
 เพลง forever love  
 เพลง รักได้อีกครั้ง Yes or No 2.5 

 พิธีกร 
 ADD FRIENDS ทางช่อง 5 พ.ศ. 2557
 รู้ไหมใครโสด เทปพิเศษ
 ทอมดันดีย์ (Youtube)
# มารี เบรินเนอร์
มารี เบรินเนอร์ (เกิด 2 พฤษภาคม พ.ศ. 2535) ชื่อเล่น มารี เป็นนางแบบและนักแสดงหญิงลูกครึ่งไทย-เยอรมัน อดีตนักแสดงสังกัดสถานีวิทยุโทรทัศน์ไทยทีวีสีช่อง 3 ปัจจุบันเป็นนักแสดงสังกัดเดอะ วัน เอ็นเตอร์ไพรส์

 ประวัติ 
มารีเกิดเมื่อวันที่ 2 พฤษภาคม พ.ศ. 2535 ลูกครึ่งไทย - เยอรมนี เป็นบุตรของ มันเฟรด เบรินเนอร์ และ เฉิดฉวี แสงจันทร์ มีพี่ชาย 1 คน'มารี'ดาวใหม่วิก3 ต้องมนต์การแสดง บิดาของเธอเป็นทูตวัฒนธรรมของเยอรมนี มารีจึงได้เดินทางไปพำนักอาศัยอยู่ในหลายประเทศ เมื่อบิดาเกษียณตอนเธออายุ 10 ปีมารี มั่นในรสนิยมรัก ที่ไม่จำกัดเพศ - ดาวต่างมุม จึงได้ย้ายมาอยู่ประเทศไทยโดยถาวรมารี เบรินเนอร์ นางเอกคิดบวก จากทูไนท์โชว์ สำเร็จการศึกษาระดับมัธยมศึกษา จาก โรงเรียนนานาชาติร่วมฤดี และปริญญาตรีนิเทศศาสตร์ มหาวิทยาลัยกรุงเทพ (วิทยาลัยนานาชาติ) 

 เข้าสู่วงการบันเทิง 
มารีเริ่มเข้าวงการตั้งแต่อายุ 17 ปี โดยผ่านการทาบทาม และชักชวนจากโมเดลลิ่งให้เข้าสู่วงการบันเทิง มารีผ่านงานต่าง ๆ มากมาย มารีเริ่มต้นการเข้าสู่วงการครั้งแรกโดยการถ่ายโฆษณา และได้เป็นนางเอกมิวสิกวิดีโอของ ศุภรุจ เตชะตานนท์ ถ่ายแบบขึ้นปกนิตยสาร เดินแฟชั่นโชว์

เมื่อ พ.ศ. 2554 มารีแสดงละครโทรทัศน์เรื่องแรก คือ สามหนุ่มเนื้อทอง รับบท สุพรรณิการ์ แต่ไม่ประสบความสำเร็จเท่าไรนักเหตุเพราะมารีเล่นแข็งและพูดไม่รู้เรื่องมากเกินไปจนเกิดกระแสวิจารณ์อย่างหนัก ต่อมาได้เป็นนางเอกในละครเรื่อง แม่เปียดื้อ เป็นนักแสดงในสังกัด สถานีวิทยุโทรทัศน์ไทยทีวีสีช่อง 3 เซ็นสัญญา 3 ปี หลังจากโดนช่องเดิมแบนจากข่าวอื้อฉาว มารีหายหน้าจากวงการไปพักหนึ่งก่อนจะกลับมามีผลงานแสดงละครซีรีส์เรื่อง ดิ โอซี ไทยแลนด์ ชิงรักริษยา โสด stories 2 และอื่น ๆ ทางช่องวัน 31 ก่อนจะพลิกบทบาทเป็นนางร้ายครั้งแรกใน เมีย 2018 ในบทของกันยาและได้ตัดสินใจเซ็นสัญญาเข้าสังกัดช่องวัน 31

 ผลงาน 
 ภาพยนตร์ 

| 2560 || มิสเตอร์เฮิร์ท มือวางอันดับเจ็บ  ||แอนนา  
|}

 ละครโทรทัศน์ 
 ปี  เรื่อง  บทบาท ออกอากาศ      2554สามหนุ่มเนื้อทองสุพรรณิการ์ (ฝ้าย)ช่อง 32555 แววมยุรา แววมยุรา รักคุณเท่าฟ้า หนูดี2556แม่เปียดื้อปานขวัญ (เปีย)2557 กุหลาบซ่อนกลิ่น กุสุมา2559หน้ากากนางเอก อรัญภัทร (เอี๊ยม)ช่องเวิร์คพอยท์กรุงเทพ..มหานครซ้อนรักมาริสา (Ms.Marisa)ช่องวัน 312560ชิงรัก ริษยาศิวารัตน์ พชรโชตินันท์ (ม่อน)โสด Stories 2มดแดง 2561 เมีย 2018 รักเลือกได้ กันยา2562ลูกกรุงเพชรลดา ภักดีพินิจ สายลับจับกลิ่น ศลิษา (เรย์) 2563 เลดี้บานฉ่ำ ภัทรภรณ์ ผิวผ่อง (อ้อม) 2565 พิษรักรอยอดีต ผริตา อัศวกษิน (ผิง) / เมย์

 ซิตคอม 
 ปี  เรื่อง  บทบาท  ออกอากาศทาง       2563-2565เป็นต่อ น้ำฟ้า ศุจิกาศุภสิน (น้ำ)ช่องวัน 31

 มิวสิกวิดีโอ 
 เพลง พยางค์เดียว/ปล่อยรัก ศิลปิน : รุจ The Star
 เพลง ไม่ฟังก็ได้ : NBP นอนบ้านเพื่อน
เพลง ขวัญเอยขวัญมา : PALMY
เพลง เจ็บแล้วจำ : ดา เอ็นโดรฟิน